《行路难五首 其五》
明代·王廷陈

四坐且莫諠，听我促节歌路难。我今四十迫衰残，盛年一去何我还。

昔斥为遭绛灌怒，今来岂受金张怜。泰山可移志不徙，寒烬从知无再然。

但愿长随击壤民，优游鼓腹歌尧年。

作者简介：湖广黄冈人，字稚钦，王廷瞻兄。恃才放恣，甚至上树呼叫，馆师无如之何。正德十二年进士，选翰林庶吉士。因疏谏武宗南巡，罚跪受杖。时已授给事中，乃出为裕州知州。失职怨望，为上官所劾，罢归乡里。屏居二十余年，嗜酒纵倡为乐。达官贵人来家，蓬发跣足延见。时衣红纻窄衫，骑牛跨马，啸歌田野间。诗婉丽多风，文长于尺牍。有《梦泽集》。